שאול אברון

שאול אֶברוֹן (1944 – 2 בנובמבר 2012) היה עיתונאי, סופר ומסעדן ישראלי. אברון גדל בתל אביב, בן לרוקח שנולד בפולין ועלה מצרפת ואמא שנולדה ברוסיה ועלתה מבלגיה. בביתו ספג את ההערכה לאוכל ולחומרי גלם איכותיים. אברון למד במסגרת בעתודה האקדמית, במסגרתה סיים תואר בכלכלה. בחלק משירותו הצבאי היה עורך כתב העת "מערכות שריון". את הקריירה העיתונאית שלו התחיל ב-1970 ככתב כלכלי בעיתון "מעריב". טומי לפיד, שהיה אחד מעורכי העיתון, הקים מוסף בשם "פנאי" והציע לאברון לכתוב על אוכל. שם פרסם בין השאר כתבות על אוכל לא כשר, דבר חדשני ולא מקובל באותם זמנים, במדור לו קרא לפיד "כך הם אוכלים". בסוף שנות ה-70 פתח את מסעדת "הקיוסק" בנוה צדק, בתחילה היכן שהיה המרכז התיאטרוני בנווה צדק, חלק מהמלצריות היו שחקניות בתיאטרון, ואחר-כך עבר למקום שבו נמצאת היום מסעדת "בליני" בתחומי "מרכז סוזן דלל". המסעדה הקטנה, שהייתה חדר אחד עם תנור, כיור ודלפק, נחשבה חדשנית והציגה לראשונה בישראל את נתח הרוסטביף שהפך פופולרי במספר רב של מסעדות ומעדניות בהמשך. במסעדה עבד עם אברון בבישול וניהול המסעדה חיים כהן, שלימים התפרסם כאחד השפים הבכירים בארץ. עם הקמת העיתון "חדשות" בשנת 1984 צירף אותו העורך הכלכלי, שלמה פרנקל, לעיתון. אברון היה עיתונאי שטח וסיקר בין השאר את משפט הרצח יערי-גרנות, ונשלח לברלין על-מנת לסקר את נפילת חומת ברלין. בתוך המדור הכלכלי הופיע מדי יום קטע בן 400 מילים שכינו "טלנובלה", מעין סיפור בלשי צהוב, ששילב רכילויות כלכליות, שמבוססות על המציאות. במקביל להיותו כתב כלכלי ב"חדשות" היה אברון גם כתב אוכל ובעל טור קבוע בעיתון, בעיתון כתבה גם העיתונאית דליה פן לרנר, שפרסמה בעיקר מתכונים. כתיבתו של אברון הייתה חדשנית בזמנו והתאפיינה ביחס נהנתני ואירוטי למאכלים, הוא פרסם סיפורי אוכל וביקורת מסעדות. תחילת דרכו של ישראל אהרוני הייתה בטורו של אברון, בו הייתה לו פינה בשם "ביקורת ממתקים", הוא היה כותב בהומור על חטיפים חדשים שיצאו לשוק. בשנת 1987 פרסם ביחד עם ישראל אהרוני את הספר "מבשלים בשר", שהיה המדריך המקיף הראשון בארץ לבחירה, טיפול ובישול של נתחי בשר שונים. בשנת 1989 פרסמו השניים את הספר "בישול איטלקי", שהתאפיין בתיאור כולל של המטבח האיטלקי, הרכבת המנות ומתכונים מסורתיים. הספר הווה פריצת דרך בשל הצילומים המרהיבים של הצלם נלי שפר ושילובם באופן אינטגרלי בספר. ב-15 בדצמבר 1995 פתח יחד עם ציפורה אסף, חברתו עוד מימי בית-הספר העממי, את מסעדת "יועזר בר יין" ברחוב יועזר איש הבירה ביפו. המסעדה נפתחה בקונספט של בית יין והציעה לסועדיה מגוון רחב של יינות מן העולם, פרי התמחותו של אברון לאורך השנים. עם הזמן העשיר אברון את תפריט המזון וכלל מנות בשר שהתפרסמו בפשטותן ואיכותן. המסעדה המשיכה לפעול בבעלותם של אברון וצפורה אסף עד לפטירתו של אברון. בשל חדשנותו לאורך השנים תואר שאול אברון בפי שפים ועיתונאי מזון רבים כפורץ דרך, מחנך ואושיה קולינרית. מסעדתו "יועזר בר יין" הפכה מקום מפגש לקהילת הבשלנים בישראל, שדאגו לפרגן לו ולעשייתו הקולינרית לאורך השנים בביקורות חיוביות. יחד עם זאת נמתחה בעבר ביקורת על אהדה לא לגמרי עניינית למסעדתו של אברון בידי ידידיו השפים והמבקרים. שאול אברון נפטר ב-2 בנובמבר 2012 בבית חולים, לאחר שנפל בביתו ונחבל בראשו. בפברואר 2013 נסגרה מסעדת "יועזר בר יין". אטריות 40 חלמונים עם כמהין ביועזר סלט ניסואז ביועזר נקניקייה מעושנת עם כרוב כבוש ביועזר ביף בורגיניון ביועזר ענני וניל עם פסיפלורה ביועזר נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 251-250, 318, 395-392, 399-398, 403. "יועזר בר יין", בתוך: חיליק גורפינקל, מסע קולינרי: מדריך מפה לטיולי אוכל, תל אביב, 2009, עמ' 171-170. אתר מסעדת יועזר בר יין הבלוג של יועזר בר יין מיכל פלטי תצלום: תומר אפלבאום, יועזר בר יין: כך בונים מוסד קולינרי, באתר הארץ, 22 באפריל 2010 הילה אלפרט, על שאול אברון באתר rest לילך רובין, כתבה על יועזר בר יין בפרויקט תיעוד מסעדות של מגזין על השולחן גיליון 176 באתר שפים שרי אנסקי, על שאול אברון, nrg מעריב 25 באוקטובר 2002 גלי וולוצקי, ריאיון עם אברון, באתר כלכליסט, 18 באוגוסט 2008 גלי וולוצקי, מסעדת יועזר בר יין, כלכליסט, 7 בספטמבר 2010 חגית אברון, ‏אוכל: זמן שאול, באתר גלובס, 9 ביולי 2009 מיכל פלטי‏, דרושה לחמנייה הולמת, באתר וואלה, 25 במרץ 2009 גיל חובב, גיל חובב(הקישור אינו פעיל), אתר rest.co.il ‏, 30 בדצמבר 2007 רונית ורד, עכבר העיר אונליין, העולם ע"פ שאול אברון, באתר הארץ, 22 באוקטובר 2010 רחל טלשיר, רחל טלשיר והבעלים של יועזר בר יין במפגש קצוות, באתר הארץ, 25 בינואר 2012 עדי רובינשטיין, עוד אותו הצליל, עוד אותו הטעם, באתר ישראל היום, 16 במרץ 2012 איילת שני, נהנתן בשר ודם, באתר הארץ, 19 ביולי 2012 בעקבות מותו: דפנה ארד, מת המסעדן והעיתונאי שאול אברון, באתר הארץ, 2 בנובמבר 2012 השף שאול אברון הלך לעולמו, באתר mako‏, 2 בנובמבר 2012 רועי ירושלמי, הלך לעולמו שאול אברון, באתר ynet, 2 בנובמבר 2012 המסעדן שאול אברון הלך לעולמו, באתר nrg‏, 2 בנובמבר 2012 גלי וולוצקי, נפטר המסעדן שאול אברון, באתר כלכליסט, 4 בנובמבר 2012 רותי רוסו, מותו של איש הבשרים: פרידה משאול אברון, באתר nrg‏, 4 בנובמבר 2012 חיליק גורפינקל, ‏פרידה אישית משאול אברון, באתר גלובס, 4 בנובמבר 2012 דפנה ארד, כוס יין לבן לזכרו של שאול אברון, באתר הארץ, 5 בנובמבר 2012 אסתר זנדברג, שום, דם ודג מלוח עם שאול אברון, באתר הארץ, 8 בנובמבר 2012 רועי ירושלמי, היו שלום ותודה על היודלך: נסגרה מסעדת יועזר, באתר ynet, 2 בינואר 2013 ריטה גולדשטיין‏, שנה למותו: נפרדים משאול אברון, באתר וואלה, 3 בנובמבר 2013 שאול אברון (1944-2012), דף שער בספרייה הלאומית דפנה ארד, מסעדת "יועזר בר יין" נסגרה, באתר הארץ, 20 בפברואר 2013